O Chuego

O Chuego (The Game en anglés) ye un chuego mental a on l'obchectivo ye d'evitar de pensar en O Chuego mesmo. Pensar-ie anuncia una redota que, seguntes as reglas d' O Chuego, cal anunciar a los atros chugadors cada vegada que s'escayece. Ye imposible de ganar en a mayoría d'as versions d' O Chuego; os chugadors només pueden que intentar de no perder en o mayor tiempo posible. O Chuego ha estato clasificato como absurdo y exasperant pero tamién como provocador y agradable de chugar. Dende 2010, millons de personas bi chugan arredol d'o mundo, anque en teoría, tot o mundo en ye chugando.

 Reglas 
Bi ha tres reglas prencipals d' O Chuego:

 Totas as personas d'o mundo son chugando a O Chuego (a vegadas alcorzato a: "cualsiquier persona en o mundo que conoixca la existencia d' O Chuego en ye chugando" u, alternativament, "perén yes chugando a O Chuego"). Una vegada que lo conoixes, no en puez marchar. Una persona no puet no chugar-ie; no cal consentimiento ta chugar-ne y uno mai no puet deixar de chugar-ne.
 En pensar en O Chuego, se pierde.
 As perduas han d'estar anunciatas a lo menos a una persona (per eixemplo decindo "he perdito O Chuego" u "plego de perder O Chuego" u per atros medios).

Os reglas chenerals no estableixen un punto en o cual O Chuego remate. Sindembargo, bi ha diferents variants en as que O Chuego remata cuan o primer ministro d'o Reino Uniu anuncie en a televisión que "O Chuego ha rematato" u cuan a reina d'o Reino Uniu te diga que has ganato. En anunciar una perdua, muitas variants deixan un periodo de gracia (d'entre 3 segundos y 30 minutos) ta ixuplidar-se-ne en o cual no se puet perder atra vegada.

 Estratechias 
Bels chugadors han desenvolupato estratechias ta fer perder a atra chent, per eixemplo amagando as parolas O Chuego en una conversa, asociando-lo a frases u obchectos comuns u escribindo frases como O Chuego u "hez perdiu" en una nota, con graffitti en puestos publicos u en billez.

 Psicolochía 
O Chuego ye un eixemplo d'o "proceso ironico", en o que os intentos per evitar bels pensamientos fan ixos pensamientos encara mas persistents.

 Orichen 
Os oríchens d'O Chuego son inciertos. Bi ha una teoría que diz que una vegada dos hombres perdioron o zaguer tren enta o suyo destín y tenioron que fer nueit en l'andador. Intentoron de no pensar en a suya situación y qui d'os dos lo fese primero, perdeba. Bi ha una atra que diz que fue inventato en Londres en 1996 ta fer a tana a la chent. A referencia mas antiga en Internet ye de 2002.

 Vinclos externos 

Categoría:Chuegos de sociedat